Jelasin soal Angkatan Tentera India  dalam bahasa melayu dong

Angkatan Tentera India (Devanāgarī: भारतीय सशस्त्र सेनाएं, Bhāratīya Saśastra Sēnāēṃ) adalah pasukan bersenjata bagi Republik India yang mana terdiri dari Tentera Darat India, Tentera Laut India dan Tentera Udara India  dan pelbagai institusi antara-perkhidmatan yang lain. Dengan kekuatan dianggarkan seramai 1,325,000 anggota, India memiliki anggota tentera ke-2 teramai di dunia. Perkhidmatan bantuan termasuk Pengawal Pantai India, Pasukan Separa Tentera Pusat (CPF) dan Markas Pasukan Strategik. Belanjawan pertahanan rasmi India adalah AS$ 32.35 bilion tetapi perbelanjaan sebenar ke atas angkatan tentera dianggarkan melebihi jumlah tersebut. Dengan pengembangan dan pemodenan yang pesat, Angkatan Tentera India merancang untuk memiliki program angkasa ketenteraan aktif dan kini sedang membangunkan perisai pertahanan peluru berpandu yang berkuasa dan keupayaan triad nuklear.

India sedang berusaha untuk membina rangkaian kabel gentian optik khas, selamat dan terkini bernilai AS$2 bilion atau Rs9,970.16 untuk kegunaan tentera darat, laut dan udara. Ini menjadikan ia sebagai salah satu rangkaian pengguna tertutup terbesar di dunia bagi kegunaan lebih daripada sejuta anggota Angkatan Tentera India.